Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11388

1. Meghatározások 1.1 Csak 1. teljesítmény osztályú forgószárnyas légijárművekre alkalmazandó Szükséges leszállási távolság (LDRH) – Landing distance required A leszállási felület felett 10.7 méter (35 láb) magasságról történő leszálláshoz és teljes megálláshoz szükséges vízszintes távolság. Szükséges megszakított felszállási távolság (RTODR) – Rejected take-off distance required A felszállás megkezdésétől a forgószárnyas légijármű teljes megállásáig szükséges vízszintes távolság a hajtómű meghibásodás és a felszállási elhatározási ponton végrehajtott felszállás megszakítás után. Szükséges felszállási távolság (TODRH) – Take-off distance required A felszállás megkezdésétől addig a pontig szükséges vízszintes távolság, ahol a felszállási elhatározási ponton (TDP) bekövetkező kritikus hajtómű meghibásodás után a felszállási felület felett 10.7 méter (35 láb) magasságban VTOSS valamint pozitív emelkedés következik be, miközben a többi hajtómű egység engedélyezett üzemi határértékein belül működik. 1.2 Minden teljesítmény osztályú forgószárnyas légijárműre alkalmazandó DR Távolság – Distance DR Az a vízszintes távolság, amelyet a forgószárnyas légijármű a rendelkezésre álló felszállási távolság végétől megtett. Rendelkezésre álló leszállási távolság (LDAH) – Landing distance available A rendelkezésre álló végső megközelítési és felszállási terület valamint bármely más terület együttes hossza, amelyet a forgószárnyas légijárművek egy meghatározott magasságból történő leszállásának végrehajtására alkalmasnak nyilvánítottak. Rendelkezésre álló felszállási távolság (TODAH) – Take-off distance available A rendelkezésre álló végső megközelítési és felszállási terület valamint ha ilyet meghatároztak, a helikopter biztonsági terület együttes hossza, amelyet a forgószárnyas légijárművek felszállásának végrehajtására alkalmasnak nyilvánítottak. Földetérési és elemelkedési terület (TLOF) – Touchdown and lift-off area Olyan teherviselő felület, amelyre a forgószárnyas légijármű leszállhat vagy amelyről elemelkedhet. Vy Legjobb emelkedési sebesség. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes